На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Галерије савремене ликовне уметности Ниш ("Службени лист Града Ниша", број 80/13 – пречишћен текст, 115/16, 99/20 и 85/21),

Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

I **ДАЈЕ СЕ САГЛАСНОСТ** на Измене и допуну Програма рада Галерије савремене ликовне уметности Ниш за 2024. годину, број 361, које је донео Управни одбор ове установе, на седници одржаној 02.10.2024. године.

II Измене и допуна Програма рада Галерије савремене ликовне уметности Ниш за 2024.годину реализоваће се у складу са Финансијским планом ове установе за 2024. годину.

III Решење доставити Галерији саврeмене ликовне уметности Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

Проф. др Игор Новаковић

***О б р а з л о ж е њ е***

Управни одбор Галерије савремене ликовне уметности Ниш, на седници одржаној 02.10.2024. године, донео је Измене и допуну Програма рада Галерије савремене ликовне уметности Ниш за 2024. годину, број 361, и доставио их је Градској управи за друштвене делатности на даље поступање.

Изменама и допуном Програма рада за 2024. годину мења се годишњи план изложби, у коме се брише изложба „Активизација-откупи“, која се није одржала због заузетости изложбеног простора у Официрском дому у термину предвиђеном за изложбу - од 20. марта до 28. априла 2024. године, а уводи се изложба „Плуралне стратегије“ у Павиљону у Тврђави, која ће се одржати од 12.12.2024. године до 12.01.2025. године.

У осталим деловима, Програм рада Галерије савремене ликовне уметности Ниш за 2024. годину остаје непромењен.

Имајући у виду да су Измене и допуна Програма Галерије савремене ликовне уметности Ниш за 2024. годину сачињене у складу са законом, прописима Града и циљевима оснивања Установе, предлаже се доношење решења о давању сагласности на Измене и допуну Програма рада Галерије савремене ликовне уметности Ниш за 2024. годину.

вршилац дужности начелника

Градске управе за друштвене делатности

Миљан Петровић